**ULVILA VASU 2017**

**VARHAISKASVATUSSUUNNITELMAN PERUSTEET 2017 PROSESSISUUNNITELMA**

Prosessista vastaa varhaiskasvatuksen ohjausryhmä: Arja Kevätsalo, Merja Toivanen, Pia Paulamäki, Raija Ala-Jaakkola , Eija Lehtovirta, Pauliina Raatesalmi.

Johtoryhmän vastuulla on prosessin toteutus siten, että Ulvilan Varhaiskasvatussuunnitelma on esitettävissä lautakunnalle elokuussa 2017, sekä lapsen vasu on valmis.

Tavoitteena on positiivisessa muutoshengessä koko henkilökunnan osallistuminen ja saattaminen sisään uuden opetussuunnitelman ajatusmaailmaan, sekä lasten ja vanhempien osallistaminen.

Kevään 2017 aikana työstetään kaupungin varhaiskasvatussuunnitelma ja jokainen yksikkö tekee jatkossa vuosittaisen toimintasuunnitelman, joka pohjautuu kaupunkivasuun.

Kootaan monialainen työryhmä seuraamaan prosessin etenemistä, tuomaan siihen omat näkemyksensä ja asiantuntijuutensa sekä luomaan yhteistyön tavoitteet, rakenteet ja toimintatavat. Ulvilassa mukaan kutsutaan sosiaalitoimi, terveydenhuolto neuvolan osalta, seurakunta ja yksityinen palveluntuottaja . Lisäksi prosessin aikana pyydetään asiantuntijamielipiteitä perusopetuksesta, liikunta- ja kulttuuritoimesta, sekä ravitsemus- ja siivouspalveluilta. Monialaisen yhteistyöryhmän kokoamisesta vastaa Arja Kevätsalo.

Varhaiskasvatuksen Pedanetsivuille päivitetään uusin tieto Vasuprosessista. Käytetään apuna Mari Södergårdin osaamista.

Opetushallituksen rahoittama Arkipedahanke kulkee vasuprosessin rinnalla tukien ja rikastaen prosessia. Hankeen tavoitteena on luoda lapselle entistäkin parempi arki kehittämällä varhaiskasvatuksen jaettua johtajuutta ja vahvistamalla henkilöstön pedagogisia valmiuksia erilaisten pedagogisten interventioiden ja koulutuksen avulla.

Lapsen vasun työstämisessä käytetään apuna LP-menetelmää.

Syksy 2016:

-Valmistautumista uuden Vasuun tuloon seuraamalla Opetushallituksen työskentelyä Vasun ohjausryhmässä.

- Vasun ohjausryhmä, sekä kymmenen varhaiskasvatuksen opettajaa osallistuivat OPH:n Vasu- koulutukseen 19.10.2016 ( 4h)

- LTO-illassa käytiin läpi prosessityön suunnitelmaa osallistaen.

- Vasun ohjausryhmä osallistunut OPH:n esimiehille suuntaamaan Vasu-koulutukseen 29.11.2016 (kokopäiväkoulutus)

- uuden Vasun ydinkohtien esittely lautakunnalle joulukuussa 2016.

- Joulukuussa toteutetaan Vanhemmille suunnattu laatukysely, jonka tulokset hyödynnetään vasutyöskentelyssä.

- 30.12. koordinaattori lähettää henkilökunnalle sähköpostina tietoa vasusta sekä siinä olevia käsitteitä makusteltaviksi.

Kevät 2017:

-4.1. koordinaattori ohjeisti sähköpostitse KIKYn käytön ajalla 1.2.-4.6. vasutyöskentelyyn, sekä edellytti henkilöstön lukemaan tammikuun aikana Vasun perusteet.

- 6.2.17 olevaan Vasun perusteet koulutukseen irrotetaan mahdollisimman monta työntekijää.

Kikyaika antaa mahdollisuuden ajalla 13.2.-4.6. 4x 1,5h tai 2 kertaa 3h

Päätetään käyttää vasutyökentelyyn 4x 1,5h kikyaikaa+ 0,5 tuntia muuta työaikaa.

Koko henkilökunnan kanssa käydään seuraavat sisältöalueet läpi:

1. Luku 2 Varhaiskasvatuksen tehtävä ja yleiset tavoitteet (vko 9)

2.Luku 3 Varhaiskasvatuksen toimintakulttuuri ( vko 12)

3. Luku 4 varhaiskasvatuksen pedagogisen toiminnan suunnittelu ja toteuttaminen+ arviointi (vko 14)

4. luku 5 Lapsen kehityksen ja oppimisen tuki (vko 18)

Varhaiskasvatuksen ohjausryhmästä kaksi valmistelee illan rungon ja antaa kaikille samat toimintaohjeet.

1 kokonainen koulutuspvä pyritään saamaan keskelle prosessia ( huhtikuu) aiheena lapsen vasu uusien perusteiden mukaisesti, mikä muuttuu, miten kirjataan, miten LP-menetelmä mukaan. Pauliina selvittelee. Lapsen vasutyöstä muodostetaan erillinen työryhmä koulutuksen jälkeen.

Jokaisesta työryhmästä 1 edustaja, jotka iltapäiväaikaan kokoavat sisältöaluetyöstä nousseita ajatuksia ranskalaisilla viivoilla kaupunkivasua varten.

Tärkeitä kysymyksiä:

Käytännöt ja kehittäminen

* Mitä käytäntöjä ja toimintatapoja syytä jatkaa, mitä tulisi kehittää?

Osallisuus

* Miten toteutuu, henkilökunnan, lapsen, vanhempien.

Tulevaisuuden taidot

* Millaisia taitoja ja valmiuksia lasten tulisi harjoitella tulevaisuutta varten?